

Imaruqtirvia 7, 2023

Nan'ngarijaujuq PJ Akeeagok

Minista Munariniqaqtuq Qulliq Auladjutiqhanut Kuapuraisinga

Nunavunmi Maligaliurvik

P.O. Box 2410

Iqaluit, NU X0A 0H0

Halu Minista Akeeagok,

Ihumatigiplugu QEC kut Urhuqjuat Aadjikkiin'ngunahuaqhimmaaqhugu Akikhanut utirutinut rider Uuktuutaa ubliqaqtuq Qiqaiyalirvia 27, 2023 malikhugulu tukhiqtat ihivriugutiqhamik Uuktuutip ubluqaqtuq Qitiqqautijuq 3, 2023, nalvaaqhilutin iluaniituq Igluin Auladjutitigun Akitutilaanginnut Katimajiit Nunavunmi unniudjutikhaq 2023-02 naittumik naunaijaqhimajut Katimajiit ihumagijaat ihumaliugutigilugu ihumagijaujuq.

Pittiarnikkut,



Monica Ell-Kanayuk

Ikhivautalik

Auladjutiqhatigun Akitutilaanginnut Katimajiit Nunavunmi

Aadjiliuqhimajuq Una Titiraq Hapkunanut: Nan'ngarijaujuq David Joanasie, Minista Munarijaqaqtuq URRC kunnut

Jimi Onalik, Tukliujuq Ministamun Kavamaliqiijitkunni

Rick Hunt,Angijuqqaaq, Qulliq Auladjutiqhanut Kuapuraisingani

Laurie-Anne White, Aulapkaiji Auladjutiqhanut Akitutilaanginnut Ihivriuqtiujunun Katimajiita

P.O. Stn 200, Iqaluit, NU, X0A 0H0



# Unniudjuqluni Ministamun Munarijaqaqtuq Qulliq Auladjutiqhanut Kuapuraisinga Pittiaqhugu:

**Uuktuutiqhaq Qulliq Auladjutiqhanut Kuapuraisinganit haffumamik**

**An’ngirutiqhamik Urhuqjuat Aadjikkiin'ngunahuaqhimmaaqhugu Akikhanut**

**Hamanga**

**Qitiqqautijuq 1, 2023 min Apitilirvia 30 mut, 2023**

**Unniudjut 2023-02**

**June 7, 2023**

**AULADJUTIQHANUT AKITUUTILAANGINNUT KATIMAJIIT NUNAVUNMI**

##

## ILAUJUT NAALAKTUKHAT

Monica Ell-Kanayuk Ikhivautalik

Graham Lock Ikhivautaliup-tuklia

Nadia Ciccone Katimajiujuq

## IKAJUQTI

Laurie-Anne White Aulapkaiji

Wade Vienneau Qauyihaqti

## TITIRAQHIMAJUT NAITTUMIK TITIRARHIMAJUNIK

|  |  |
| --- | --- |
|  |  |
| GN | Nunavut Kavamanga |
| GRA | Tamainnut Akiraqhaq Uktuuti |
| FSR | Urhuqjuat Aadjikkiin'ngunahuaqhimmaaqhugu Akikhanut |
| FSR Manikhaq | Urhuqjuat Aadjikkiin'ngunahuaqhimmaaqhugu Akikhanut Maniliqtuuti |
| kWh | Kilowatt ikaarniq |
| NESP | Nunavunmi Alrujaqtuutinun Ikajuutinun Pinahuarutit |
| PPD | Uqhurjualiqiijitkut Havagvia |
| QEC | Qulliq Auladjutiqhanut Kuapuraisinga |
| SAO | Atan’ngujaq Hamalatkunni Havakvianni |
| URRC | Igluin Auladjutitigun Akitutilaanginnut Katimajiit |
| URRC Maligaq | *Igluin Auladjutitigun Akitutilaanginnut Katimayiit Maligaq* |
|  |  |

# [TITIRAQHIMAJUT ILLUANIITTUT](#_bookmark0)

[1.0 The APPLICATION 1](#_Toc136935852)

[2.0 BACKGROUND 1](#_Toc136935853)

[3.0 PROCESS 3](#_Toc136935854)

[4.0 CONSIDERATION OF THE APPLICATION 4](#_Toc136935855)

[5.0 URRC RECOMMENDATIONS 7](#_Toc136935856)

1. UUKTUUTIKHAQ
2. Qulliq Auladjutiqhanut Kuapuraisinga (QEC), tikkuaqtauhimajut uunaqutinut, maliqhugu Ilangani 12 (1) talvani *Uunaqutingit Akingit Ihivriurningit Katimayiingit Maligaq* (URRC Maligaq), qinirhiagiamiknik angirutikhamik Ministamit munariniqaqtuq QEC-tkunnut, pipkaidjutinnagu akikhaanik taaksiutiviliqidjutihamikluunniit. Ministauyuq QEC kunnut talvannga pijukhaq maliqhugu Ilangani 12 (2) URRC Maligaa, qiniqluni uqaudjinirmik Uunaqutingit Akingit Ihivriurningit Katimayiingit (URRC) uunaqutinut tuqhirutaa pidjutijuqhaq akiqhamik taaksiutiviliqidjutimikluunniit.
3. Titiraqhimajutigut ubliqaqtumik March 27, 2023, QEC kut uuktuqtun Ministamun QEC kunni, piumaplutik an’ngirutimik applied to the Minister for QEC, requesting approval Urhuqjuanut Aadjikkiin'ngunahuaqhimmaaqhugu Akikhanut (FSR) rider imaa 7.33 cents atauhirmun kilowatt ikaangniq (kWh), talvanga April 1, 2023 tuumunga September 30, 2023. QEC kut tukkhiqtutlu an’ngirunmik pikaffuqhimajuqhamik utilaaqtumik FSR nik akituriarunmik pivikhaqaqnigani akungani Qitiqqautijuq 1 mi 2023 mi kigulirmilu an’ngiqtaunigani ubluani FSR nik akituriarunmik. Titiraqhimajutikkut ubliqaqtumik Qiqailiruqmi 3, 2023, Minista QEC kunnut tuqhiqtuq uqaudjiqhamik URRC kunnit pittiagiplugu Uuktuuti.
4. KANGIQHIDJUT
5. Pijauhimajuq hadja akittuutilaanggit an’ngiqtauhimajut atuqtaulutik atuliqqat Tattiarnaqhilirvia 1, 2022, maliqhugu Ministap Pitqujainnik ubliqaqtut Apitilirvia 8, 2022, ilaudjutigijaungmat QEC kut 2022/12 Havaadjutaani 1 Akiqhamik Uuktuutaa (GRA). Uqumailititigun nalautiqhimajuq urhuqjuap akia aturniatigut $0.96[[1]](#footnote-1) atauhirmun liitamun (uqumailititigun nalautiqhimajuq tamainni nunallaani) pidjutihimajut pihimajuni akiliuhianut pidjutijaujut hivuni urhuqjuanik naunaijainnik aadlatkiingnik an’ngijut naunaijautigiplugit urhuqjuanut akiit aadjikkuhiqhugu hivuani QEC kut aulapkainikkut atuqpagainnik. Aujami 2022 an’ngijut urhuqjuat akiit pidjutauvaktut naunaijautitigut tunijauhimajunit Urhuqjuaviliqiijitkut Havagvianit (PPD) Havagvia Nunalingni Kavamatkunnilu Pivikhaqautikkut 2022/23 milu hivuniqhaliuqhutik naunaijautigiplugit akiit pidjutihimajaujut akigilluaqtainnut niuvvaanikkut urhuqjuat akiit ihuaqhaqhimajut uqaqtauplutik GN kunnit atuliqqat Iidjirurvia 6, 2022.
6. Ministamin Pitqujuq ubliqaqtuq Qiqaiyarluarviani 30, 2014 ihariagijaujuq QEC kunnut upalun’ngaiqtaqhainniq itqurninnganik akinganut talvanii Urhuqjuanut Aadjikkiin'ngunahuaqhimmaaqhugu Akikhanut Manikhaq (FSR Manikhaq), katitiqtait aadlaganinnga akilluangannit urhurjuat taamnalu GRA naunaijaininnga akinga urhurjuaq akinga itqurnarninnga. Ministaup Pitquyanganit, QEC uuktuinnarialik uuminnga urhurjuaq aulannaitkutauninngit taimaa akinga uumani FSR Manikhaq ihumagijaujuq qaangiutingitaa kiklikhaa maniliuqtunik maniliungitkumikluuniit $1 milliat taalamik talvani 6 ni tatqirhiutini.
7. Hadja uuktuutaa FSR mik akitturiarunmik 7.33 sians atauhirmun kWh atuliqqat Qitiqqautijuq 1, 2023 talvunamun Apitilirvia 30, 2023. Urhuqjuat akiit naunaittiaqtaujaangginni tutquqtauhimajut ilaudjutigiplugu Uuktuutaa naunaiajaudjutigijaat hivuni qitqani urhuqjuat akia $0.96 atauhirmun liitamun pidjutiqpianggani ublua hivunilu ihumaliuqhutik urhuqhuat akiqhainnut, talvani Qittiqqautijuq 1, 2023 min Apittilirvingmun 30, 2023 mun. Pidjutigijaupluni urhuqjuat akiit naunaittiaqtaujaangginni QEC kut ihumaliuqtut atugaqhaqangniaqtuq QEC kunnut $6.8 miliantaalamik atuliqqat Qiqailruq 30, 2023.
8. QEC apirhijut an’ngirutikhamik pijaami ilakua tahapkunani urhuqjuat akiit katitiqlugit talvuuna akiitigut hivuniqhaliugutaujutikkut urhuqjuat akigilluaqtainniklu, niuviktunit talvuuna FSR akitturiaruniatigut. Ihariagijaunggittuq FSR akitturiarunmik talvanga auladjutiqhanut akiit an’ngiqtaungmata ilaudjutigijaupluni 2022/23 GRA nga, kihiani QEC kut hivuniqhaliuqtut FSR Maninga avatqungniarmat $1.0 million kiklingganut uuktuutigijaunggittumik akituriangninganik 7.33 sians atauhirmun kWh. Uuktuutimi, QEC kut apirhijut an’ngirutikhamik uuminnga 7.33 cents atauhirmut kWh FSR manik utiqtiffaarninnga pikaffuktitauhimaluni utigutikkuutigun, atuliqqat Qitiqqautijuq 1, 2023.
9. URRC kut ihivriuqtait Uuktuutaa imaalu, titiqqidjutikkut ubliqaqtumik Qitiqqautijuq 5, 2023, pitquijuq an’ngirunmik hadjakaffungmi FSR utiqtiffaarutikkut 7.33 siantsmik atauhirmun kWh talvanga Qitiqqautijuq 1, 2023 min iniktigutaannut an’ngirunmik ubluagani Uuktuutaap. URRC kut ihumaliuqtaat atuliqtittinirmun hadjakaffuktitigun FSR akitturiaruniatigut nakuutqijaungmat inungnut aadjikkiinngupluni pidjutihimmaariami akia ihuaqtuq tamainnut niuvijuktunut.
10. PItqujauniatigut URRC kut titiraqhimajumi qaan’ngani, Qitiqqautijuq 5, 2023 mi, Minista Ihivriuqhinirmun Katimajiita an’ngiqtaa FSR akitturiaruniatigut 7.33 siansmik atauhirmun kWh atuliqqat Qittiqautijuq 1, 12023 mi hadjakaffuktigut maliqhugu Ilangani 12.1 (1) URRC Maligaa imaa titiraqhimajumik: “Talvani uqaudjijanggit Ihivriuqtiit Katimajiita piumaliqtut ataani ilangani 12 (2), Ihivriuqtiit Katimajiita pitquiniagungnaqhijut hadjakffungmitigun akimik taaksiutiviliqidjutimikluunniit pitqujauqpan kihiani maliqhugu ataani ilangani 16, Ministalu Ihivriuqhijiit Katimajiitanut an’ngingniagungnaqhijaat tilijaujumun auladjutiqhanut uuktuutigilugu pitqujaujuq hadjakaffuk akimik taaksiutiviliqidjutimikluunniit”.
11. HAVAUHIQHAT
12. Ilangani 13 (1.1( URRC Maligaa piviqhaqarniaqtut imaa:

Talvuuna, ihumagijamingnik Ihivriuqhiviit Katimajiita, uuktuutaa uuktuutigiplugu akiqhaq taaksiutiviliqidjutimikluunniit mikijuk uuktuutiqhaq, Ihivriuqhinirmun Katimajiita unniutiniaqtut munarijaqaqtumun Ministamun talvani 90 ubluni pigumikkiq munarijaqaqtumin Ministamin tuqhiqtumik uqaudjiqhamik ataani ilangani 12 (2).

1. Ihivriuramiuk QEC-tkut uuktuut, URRC-kut ihumagiyuq piniaqtaa mikkauyuq uuktuut.
2. URRC kut tunihijut kangiqhidjutimik Uuktuutimik talvuuna inungnut tuhaadjutikkut, talvuuna kavamani kivraqtuivinggit tamaini nunallaani, titiqqatlu tamainnut Ilaujunut Maligaliurvingmi Nunavunmut, miijat atan’ngujanutlu hamlatkunni (SAO) ikajutigijainnutlu tamaani Nunavunmi.
3. URRC kut tunihijutlu piviqhaqariami inungnut titirariamingnik ihumagijainnik ihumagitigiplugu Uuktuutaa kiqliqaqhuni Qiqaijarluarvia 5, 2023. Piittuq titiraqhimajunik inungnit aadlaminluunniit ihumagitigiplugu Uuktuuti ubluanggatigut.
4. URRC kut ihivriuqtaat Uuktuuta ihumaliuqtutlu aadlanik naunaijautiqhanik pijariaqaqtuqhat. Naunaijautinik piumajaujunik pidjutaujut QEC kunnut Qitiqqautijuq 17, 2023 mi, QEC kutlu tunihivaktut kiudjutinik Qiqaijarluarvia 2, 2023 mi.
5. URRC kut ihumagijaat taafumuuna piliurhimajuq uumani Unniudjutimi.
6. IHUMALIUGUTAUJUQ UUKTUUTI
7. QEC kut piviqhaqaqtittijut, ilaudjutigiplugu Uuktuuti, naunaiqhitijuni naittumik ihumaliuqhimajunik tatqiqhiutini tamainni maniit talvani FSR Maniqarvianni talvunamut Apitilirivia 30, 2023, naittumik naunaiqhitiqaqhutik maniliqidjutit uuktuqtaujumajumik rider mik. QEC uqaqtuq naunaitkutingit pivagait hapkuninnga naunaitkutanik itqurnarninnganullu:
	* 1. Urhurjuanik Angijunik Akikhangit: Angijut urhuqjuat agjarnirmujn akiitlu pihimajut haffuaunga 2022 umiaqtungnaqhinirmun akiit. Akinga itqurnarninngit pidjutigijaujut naunaitkutanit tunijaujut PPD kunnit.
		2. Nuutirnikkut Urhuqjuat humin talvunamun Akiit: Nuutirnikkut urhuqjuat akiit atuqtaujut talvunamun Taaqhivalirvia 2022. QEC kut niuviktait urhuqjuat nuutirnikkut urhuqjuat akiit talvuuna pingahuanit ilaudjutilgit kaantraaqtitauhimajunit PPD kunnit munarijaami Nunavutim urhuqjuatigun piqangniitigun qitqani an’ngijut ummiakkut agjaqtaudjutaitigut. Nuutirnikkut urhuqjuat humin talvunamun akiit Ubluqtuhirnirmun talvunamun Apitilirvianut 2023 ihumaliungnikkut pidjutihimajut akiit tunijauhimajut PPD kunnit atuliqhugit Ubluiqtirviani 4, 2022. Hapkua ublumimut ihuarhaqtaujut urhuqjuat akiit pidjutihimajut akittuqjuummiqhutik talvunamun nalautiqhimajumin tatqiqhiutini urhuqjuat akiit.
		3. Urhuqjuanut Naunaijautit: Ihumaliurhimajut urhuqjuat akiit pidjutigijaat uqumailitinga nalautiqhimajumin urhuqjuat akiit pidjutihimajut urhuqjuat naunaijautaitigun taapkunanilu an’ngijuat urhuqjuat nuutirnikkutlu urhuqjuat akiit agjaqtauhimajut.
		4. Niuvvanikkut Urhuqjuaqhatigunlu: QEC nutaatqiaq urhuqjuaqhatigun niuvrutigijaitlu ihumaliurhimajainnik hivuni.
8. QEC kut uqaqtait ihumaliurhimajainnik hivuni urhuqjuat akiqhait uqaqtaujut GN kunnit Ubluiqtirviani 4, 2022, akittuqjuummingniaqtut ihumaliurhimajut hivuni FSR Maniqarvia akiliraqhaqaqtut QEC kunnut $6.8 miliantaalamik talvani Apitilirvia 30, 2023. Una pidjutaulluagutigijaat 20 siansnik/litre akittuqjuummigutaa nuutirnikkut urhuqjuat akiit.
9. QEC uqaqtaa manik utiqtiffaarninnga aulannaitkutauninngit 7.33 cents atauhirmut kWh naunaijaqtaujuq piiqariami FSR Manikhaq maninnga uumani Apitilirivikmi 30, 2023. QEC kut uqaqtait an’ngirunmik uuktuutigijaujumik urhuqjuat rider kangiqhidjutaa kaffitaalamik akittuqjuummingniaqtuq nalautiqhimajumik $38.48 (ilaliutihimajuqlu GST) atauhirmun tatqiqhiutimun kavamaunggittunut iglulgit atuqtunut 500 kWh atauhirmun tatqiqhiutimun imaalu akiganut.
10. URRC kut ihivriuqtait QEC kut havaqhimajaat FSR rider nga, taapkuningalu naittunik naunaijautit tunihimajut Uuktuutimi naammagijauplutik havauhiit kititiqhimajutlu atuqtaut ihuaqtut aadjikkiiguplutik kinguani atuqtauvaktainnik. URRC kutlu ilitturipkaijumajut hadjamin titiqqanik tutquqtauhimajunik pidjutijut ihuarhaffaaqtuqhamik ilaudjutilgit urhuqjuat akiinnut akittuqjuummigutit talvanga Ubluirvia 2022.
11. URRC kut apiqhijait QEC kut pitaagungnaqhijumik nakuuhivalliajuqhamik hivunirmi FSR GRA ngalu ihumaliuqhimajumik hivuni uqhurjuat akiinnik, imaalu aadlangguqtaagungnaqhijut Nunavut Alrujaqtuutikkut Ikajuuti Pivinga (NESP). URRC kut uqaqtait NESP kut tunihivaktut ikajuutiqhamik niuvijuktunut pidjutigijaudjutaatigut GRA an’ngiqtauhimajuq Iqaluit auladjutiqhamun akia, FSR ngalu qanuq havaktaudjutikkut niuvijuktunut ‘atauttiudjutijaami’ ihumagitigiplugu aadlatkiiq qitqani GRAn an’ngirutaa urhuqjuap akia akiinnangningalu urhuqjuap akia. Taimaitkaluaqtilugu, URRC kut naunaiqtaat aturaakpaktakhami aturningit FSR-nik ikajuutikhainut pidjutiniagungnaqhijuq NESP kut avatquttugu/ataani akiliqtuijut akiliqtuijunut.
12. QEC kut kiujut pidjutiqanggittut urhuqjuap hivuni ihumaliugutaujutigut naunaidjutinik naunaijautinik talvamit hailihimajut PPD kunnit. QEC kut uqaqtait an’ngiqhugit an’ngijut nuutirnikkutlu urhuqjuat akiit PPD kunnutlu atuqhutiklu pilihaaqhimajut naunaijautit tutquqtinnagit FSR GRA lu uuktuutit. QEC kut uqaqtut tutquumavaktait GRA uuktuutit pinggahut ukiut naaraiqpata, ihumagiplugit ‘hadjamin’ urhuqjuat akiit, imaalu urhuqjuat akiit ajurnaktut itqungniariami. FSR nga havauhiit atuqtaujut ihuarhijaami aadlangguqtuqhani urhuqjuat akiinnik, talvalluamin uukturnikkut aadlangguqtuqhaujumi taafumamun GRA nga ihumaliurhimajumik hivuni.
13. QEC kut uqaqtut hadja NESP havauhiqhait tunihidjutivaktut pittaangnaktumik maniliqidjutikkut GN kunnut, imaalu QEC kut ihumaliurutinggittaat piumanirmik aadlangguqtuqhanik NESP ilaliutijaami FSR ngannut.
14. URRC kut an’ngiqtaat FSR nakuujuq aturiami pihimajaami FSR pittaaqtunut niuvijuktunut atauttinit pittiagiplugu aadlanggurniit urhuqjuat akiinnik. Aadlangguqtut urhuqjuat akiinni pidjutaujut naittumik, talvuunatigut pijuqhaq uuktuqluni FSR uuktuutimik talvalluamin nutaangguqtiqlugu GRA nga. Kihimi, aadlangguqqata urhuqjuat akiinni hivitujumik pidjutigumikkiq, URRC nga ihumaliurniaqtut QEC kunnut uuktuqtuqhat ublumimut nutaangguqtiqhimajunik akiit. URRC kut qun’ngiaqtait tamatkiunggittut niuvijuktut pittaaqtut NESP nganik, NESP ngalu havauhiit nauniqhimajut talvamin pilihaaqtumin an’ngiqtauhimajumik GRA nga.
15. URRC kut naunaiqtait humi uuktuqtaujumun FSR rider nga akittuqpallaaqhimajuq. Ihumagitigiplugu una, URRC kut apiqhuqtait QEC kut URRC-QEC-1-1 pilutik pinggillutikluunnit QEC piniagungnaqhijut naliangnik avguqlugit katitiqhimajut hivitutqijaujumik. QEC kut kiujut maliktaat 2014 Ministamin Maliquplugu, hivitujumiklu FSR rider nga amigaitqianit siksiujuni tatqiqhiutini amigaigutijuq pidjutittaaqtumun akiqhilaagutiqhanut hivuni akiqhanut.
16. URRC kut naunaiqtat QEC kut kiudjutaat tamna FSR uuktuutikhaa maliktaat pitqujaunia 2014 mi Ministanit Malikujainnut hivitujumik pidjutigilugu FSR rider nga amigaitqiani siksinit tatqiqhiutini pidjutittaaqtuq akiqhilaagutiqhanut hivuni akiqhanut. Kihiani, URRC kut naunaiqhijut amihunut talvanga Qitiqqautijuq 2021 min talvuuna Tattiarnaqhilirvia 2022 mun FSR Manikhaqaqvia avatqumajuq $1 miliantaalamik avatqulimaidjutiqaqtuq, pidjutittaaqtuqlu akiqhilaagutiqhanut hivuni akiqhanut. Una ihumagijaujuq URRC mun taapkua QEC kut pidjutigijait ilanggit ihumaliugutit ihumagiplugit tutquqtirinirmun FSR uuktuutait, taimaitkaluaqtillugu 2014 Ministamin Maliquidjutaannut. FSR Maniqarvia maniivjaktuq ataanut $1 miliantaala avatqulimaidjutiqaqtumi hikutirvianni 2022. URRC kut naunaiqhijut QEC kut ihumaliurtaat ihumagidjutigiplugu tutquqtirinirmun titiqqidjutinik/tutquqtauhimanggittut FSR uuktuutaa ihuaqhaqtaujutun ittuq. URRC kut naunaiqhijut pidjutilluni Qitiqqautijuq 2021 talvunamun Tattiarnaqtuq 2022 ikaangniinni QEC kut tujuqtun FSR maniliqidjutiqhant/ maniqarniitlu ublumimut [[2]](#footnote-2) GRA miklu. URRC kut qun’ngiaqtaat Ministap Pitquidjutaa pitquplugit QEC kut tunihilutik FSR uuktuutimik “humimin hivuniqhaliurhimajut ilitturipkaidjutigumik maniit qaffitaalaujaaqhaa avatqutpat kiqliniit maniqaqqat atugaqaqqatluunnit $1 miliantaalamik talvani siksini tatqiqhiutini”.
17. URRC kut an’ngiqtaat QEC kut pijariaqaqtut maliklugu 2014 Ministamin Malikkuutiqhainnut. URRC kutlu ihumajut Minista munarijaqaqtuq QEC kunnut piinnariaqaqtuq havaklugu FSR rider nga. URRC kut ihumagijaat Uuktuuti maliktaujuq ihuaqtumik 2014 Ministamin Malikkuutaatinga. URRC kut ilitturipkaijut Minista ihumaliuqtaaqtuq hivitujumik utirutiqhaqariami talvuuna ikiqlijuummiktaaqtuq akiliqtaujuaqhainnut niuvijuktunit urhuqjuat akiit niriugijauqpata utiqlutik GRA hivuniqhaliugutaita. Kihiani, urhuqjuat akiit aulahimmagumik qulaani GRA hivuniqhaliugutainnit, hivitujumik pidjutiniaqtut utirutiqhanik tuulligutiniaqtait akiliraqhanut akturnarniq(niit). QEC kut niriuqtut urhuqjuat akiit aulahimmaaqlutik qulaani GRA hivuniqhaliugutainnit, pipkainiagungnaqhijut uuktuutilugu ihuarhainirmun GRA nga (ihumagiplugit urhuqjuat akiit). Piqangitkumi akuniraalukmi itqurnarutaujumik urhuqjuat akiit PPD kunnit pilimaitait ihumaliuriami kitut nakuutqianiqhatigut qanuriliuriami QEC kunnut, aadlamit 6 nik tatqirhiutinik FSR ikayuutingatigut.
18. Qanurittaakhaanik man’ngit, URRC kut pitqujut an’ngirutimik piumanikkut katitiqlugit piqanggittumi FSR Maniqarvianni kaffitaulaatigut Apitilirvingmi 30, 2023 atuliqqat. Pijariaqqan, URRC kut iniktirutaatigun FST rider nga uuktuutigijaupluni talvani Qitiqqautijuq 1, 2023 min, Apitilirviannut 30, 2023 nammagijaujuq piumakpatalu inuit.
19. URRC-KUT PITQUYAIT
20. Ilagiyangani 13 (1) uumannga URRC-kut Maligaq uqarhimayuq:

Ihivriuqtiuyuq Katimayiingit, uqaqtukhaq munariniqaqtuq Minista pitquyangit hapkuat:

* 1. ayurnauningit uuktuutigijaujumun akiqhamun taaksiuliqidjutinutlu pipkaqtitaujuqhat,
	2. ayurnauningit tukhiutigiyauyut akikhamik akiliqtakhamigluunniit pipkaqtitauyukhaunngittut, imaaluunniit
	3. aadlattauq aki akiliqtaghanunluunniit naunaijaqtauhimajut hapkunanga Ihivriuqtit Katimajiinin atuliqlugu
1. Malikhugu qulaani, URRC kut pitqujut urhuqjuanut aadjikkiin'ngunahuaqhimmaaqhugu akikhanut ikajuutiqhaq imaa 7.33 cents atauhirmun kWh an’ngiqtauluni QEC kunnut talvani April 1, 2023 talvunamut September 30, 2023.
2. Piqanngittuq uvani Titiqqami nutqaqtittilimaittut URRC kut ihumaliuqhimajainnit aadllanik ihumagijaudjutigijut QEC kunnut.

# PIDJUTIGIPLUGIT

# AULADJUTIQHANUT AKITUUTILAANGINNUT KATIMAJIIT NUNAVUNMI



**UBLUQAQTUQ: June 7, 2023**

**Monica Ell-Kanayuk, Ikhivautalik**

**Auladjutiqhatigun Akitutilaanginnut Katimajiit Nunavunmi**

1. Ihuaqhaqtaujut qanitqianganun uan cent. [↑](#footnote-ref-1)
2. QEC kut titiraqtaa Tosin Omole mit Laurie Anne White mut ubliqaqtuq Iidjirurvia 25 mi 2022 mi. [↑](#footnote-ref-2)